{{Καλαθοσφαιριστής
|Ονοματεπώνυμο = Νίκος Βετούλας
|Πλήρες\_Όνομα = Νικόλαος Βετούλας
|Εικόνα = 
|Εθνικότητα = Ελληνική
|Ημερομηνία\_Γέννησης = 6 Φεβρουαρίου 1974 (1974-02-06) (50 ετών)
|Τόπος\_Γέννησης = Πάτρα
|Χώρα\_Γέννησης = Ελλάδα
|Ύψος = 1,93 μ. 
|Θέση = Προπονητής
|Ντραφτ = 1996 / -
|Καριέρα = 1994 - 2008
|Καριέρα2 = 2008 - σήμερα
|Θέση\_καριέρας = Πόιντ γκαρντ 
|Όνομα\_Συλλόγου = Μαρούσι

|Πρωτάθλημα = -
|Αριθμός\_Φανέλας = 
|Σύλλογοι = 
**Ως αθλητής**
1989-199400Παναχαϊκή  

1994-199900Απόλλων Πατρών  

1999-200000ΠΑΟΚ  

2000-200200Νήαρ Ηστ  

2002-200300Ιωνικός Ν. Φ.  

2003-200400Άρης  

2004-200600Ούντινε  

2006-200700ΑΕΚ  

2007 000000Μούρθια  

2007-200800Ούντινε  

**Εθνικές Ομάδες:**  

1995-199600Εθνική Ελπίδων Ελλάδας  

199700000 0Εθνική Ανδρών Ελλάδας  

**Ως προπονητής**  

2008-200900Άρης (βοηθός)  

2010-201500Απόλλων Πατρών  

201600000 00Μασάνο  

201600000 0Προμηθέας Πατρών  

2017-201800Ρέθυμνο Cretan Kings  

201800000 0Α.Ο. Κολοσσός Ρόδου  

2018-201900Ιωνικός Νίκαιας  

2020-202300Απόλλων Πατρών  

2024 -...... 
0
0[[Μαρούσι (καλαθοσφαίριση ανδρών)|Μαρούσι]  

|Εθνική\_Ομάδα =
|Ενημέρωση = 30 Οκτωβρίου 2023
}}
Ο **Νίκος Βετούλας** (Πάτρα, 6 Φεβρουαρίου 1974) είναι Έλληνας πρώην διεθνής καλαθοσφαιριστής και νυν προπονητής.

Σταδιοδρομία ως καλαθοσφαιριστής
--------------------------------

Ο Βετούλας ξεκίνησε τον αθλητισμό ως τερματοφύλακας της «Νίκης» Προαστίου, μέχρι που τον ανακάλυψαν οι Στάθης Βέργος και Σταύρος Χαραλαμπόπουλος και τον ώθησαν να αγωνιστεί ως καλαθοσφαιριστής στην Παναχαϊκή, τουλάχιστον από τη σεζόν 1989-1990. Το 1994, μεταγράφηκε στον Απόλλωνα Πατρών, στον οποίο παρέμεινε μέχρι το 1999, με μεγαλύτερες επιτυχίες τις προκρίσεις στην φάση των «16» στο κύπελλο Κυπελλούχων του 1997 και στο κύπελλο Κόρατς του 1999, όπως και στον τελικό του κυπέλλου Ελλάδας του 1997. Παράλληλα, αγωνίστηκε σε 32 παιχνίδια με την εθνική Ελπίδων, μεταξύ αυτών στο πανευρωπαϊκό πρωτάθλημα του 1996 και φόρεσε την φανέλα της εθνικής Ελλάδας Ανδρών στους Μεσογειακούς Αγώνες του 1997, στο Μπάρι της Ιταλίας.

Το 1999, υπέγραψε στον ΠΑΟΚ, με τον οποίο έφθασε μέχρι τον τελικό του ελληνικού πρωταθλήματος, όπου ηττήθηκε από τον Παναθηναϊκό. Την επόμενη χρονιά, φόρεσε την φανέλα της Νήαρ Ηστ, η οποία κατέλαβε την ενδέκατη θέση στο ελληνικό πρωτάθλημα του 2001, με τον Βετούλα να παραμένει και την επόμενη χρονιά στην ομάδα της Καισαριανής, όπου είχε μέσο όρο 12.2 πόντους και 3.9 ασίστ ανά αγώνα.

Το 2002-03, αγωνίστηκε με την ομάδα του Ιωνικού Νέας Φιλαδέλφειας, πριν υπογράψει στην ομάδα του Άρη, με την οποία κατέκτησε το κύπελλο Ελλάδας του 2004.

Τα επόμενα δύο χρόνια αγωνίστηκε στην ομάδα της Ούντινε από την Ιταλία, όπου είχε κατά μέσο όρο 7.4 και 7.1 πόντους αντίστοιχα σε κάθε σεζόν. Επέστρεψε στην Ελλάδα και την ΑΕΚ το 2006-07, παραμένοντας στην Αθήνα μέχρι τον Ιανουάριο του 2007, πριν μεταγραφεί στην Μούρθια, για το δεύτερο μισό της σεζόν. Ολοκλήρωσε την αγωνιστική του σταδιοδρομία, επιστρέφοντας στην Ούντινε, με την οποία έπαιξε σε 34 αγώνες, με μέσο όρο 2.6 πόντους, 1.9 ριμπάουντ και 1.9 ασίστ.

Σταδιοδρομία ως προπονητής
--------------------------

Το 2008-09, κάθισε στον πάγκο του Άρη ως βοηθός προπονητή του Αντρέα Ματσόν. Από την επόμενη χρονιά, ανέλαβε καθήκοντα προπονητή για την ομάδα του Απόλλωνα Πατρών, όπου παρέμεινε μέχρι το 2015, φτάνοντας μέχρι τον τελικό του Κυπέλλου Ελλάδας, όπου και ηττήθηκε από τον Παναθηναϊκό 68-53.

Το Μάιο του 2016 ξεκίνησε να προπονεί την ελβετική Μασάνο. Ακολούθως, τον Ιούλιο του 2016, ανέλαβε την τεχνική ηγεσία του Προμηθέα Πατρών, ωστόσο το Δεκέμβριο του ίδιου έτους παραιτήθηκε από το πόστο του.

Στις 30 Ιανουαρίου του 2017 ανέλαβε το Ρέθυμνο Cretan Kings. Στις 26 Ιουνίου 2018, ανέλαβε τον Κολοσσό Ρόδου. Στις 22 Νοεμβρίου 2018, λύθηκε η συνεργασία του με τον Κολοσσό Ρόδου.

Ακολούθως, υπέγραψε συμβόλαιο συνεργασίας με τον Ιωνικό Νίκαιας, που συμμετείχε στην Α2 Εθνική. Με τον Ιωνικό κατέκτησε το πρωτάθλημα της Α2, ωστόσο τον Ιούνιο αποτέλεσε παρελθόν από την ομάδα. Τελικά, τον Οκτώβριο του 2019, επέστρεψε στον πάγκο του Ιωνικού.

Στις 19 Ιουνίου 2020, επέστρεψε στο πάγκο του Απόλλωνα Πατρών, έπειτα από πέντε χρόνια. Τη σεζόν 2020-21, κατέκτησε με την ομάδα το πρωτάθλημα της Α2 Εθνικής και κατά συνέπεια την άνοδο στην 1η κατηγορία του ελληνικού πρωταθλήματος. Τις σεζόν 2021-22 και 2022-23 έφτασε στην επίτευξη του βασικού της στόχου της ομάδας, ο οποίος που ήταν η παραμονή στην 1η Κατηγορία. Τον Μάιο του 2023, ανανέωσε το συμβόλαιό του με την πατραϊκή ομάδα. Στις 29 Οκτωβρίου 2023, ο Έλληνας τεχνικός με γραπτή του δήλωση, έκανε γνωστό πως αποχωρεί από τους Πατρινούς, με την ομάδα να τον ευχαριστεί για την προσφορά του.

Τίτλοι
------

**Ως καλαθοσφαιριστής**

* 1x Κύπελλο Ελλάδας: (2004)

**Ως προπονητής**

* 2x Πρωταθλητής Α2 Εθνικής: (2019, 2021)

Διακρίσεις
----------

**Ως καλαθοσφαιριστής**

* Φιναλίστ Κυπέλλου Ελλάδας: (1997)
* 3x Πρώτος στις ασίστ το Ελληνικό Πρωτάθλημα: (1997, 1998, 2003)
* Πρώτος στα κλεψίματα στο Ελληνικό Πρωτάθλημα: (2002)
* Ελληνικό All-Star Game: (1997)

**Ως προπονητής**

* Φιναλίστ Κυπέλλου Ελλάδας: (2015)

Παραπομπές
----------

1. ↑  Σκουντής, Βασίλης (5 Απριλίου 2015). «Ο... ψυχάκιας της Πάτρας!». *gazzetta.gr*. Ανακτήθηκε στις 18 Μαΐου 2017.
2. ↑  Βλ. *Αθλητική Ηχώ*, 6 Απριλίου 1990.
3. ↑  Βλ. *Αθλητική Ηχώ*, 26 Αυγούστου 1994, σελ. 11, *Αθλητική Ηχώ*, 28 Αυγούστου 1994, σελ. 9.
4. ↑  «Player: Vetoulas, Nikolaos». *FIBA Europe*. Ανακτήθηκε στις 18.05.2017.
5. ↑  Ο Απόλλων έχει ως οδηγό το 97 - Κύπελλο - SPORT 24
6. ↑  «PlayerView - Ελληνική Ομοσπονδία Καλαθοσφαίρισης». Αρχειοθετήθηκε από το πρωτότυπο στις 27 Απριλίου 2016. Ανακτήθηκε στις 4 Μαΐου 2016.
7. ↑  Ο Αρης το τρόπαιο, 73-70 τον Ολυμπιακό στον τελικό της... ταλαιπωρίας
8. ↑  Ο Βετούλας οδήγησε στη νίκη την Ούντινε - Contra.gr
9. ↑  Ο Νίκος Βετούλας παρουσιάστηκε από την Μουρθία
10. ↑  Στην Ούντινε ο Βετούλας - Ιταλία - SPORT 24[*νεκρός σύνδεσμος*]
11. ↑  Πρώην παίκτης (και προπονητής) του Άρη ανέλαβε ομάδα στην Ελβετία!
12. ↑  «Υπόθεση πολύ προσωπική! (vids)». *www.gazzetta.gr*. Ανακτήθηκε στις 5 Οκτωβρίου 2019.
13. ↑  Στην Ελβετία ο Βετούλας | ΑΘΗΝΑ 984[*νεκρός σύνδεσμος*]
14. ↑  Nikos Vetoulas is Promitheas new coach. a1basket.gr. 06/07/2016
15. ↑  «Τέλος ο Βετούλας από τον Προμηθέα» (στα αγγλικά).. Ανακτήθηκε στις 2017-01-28.
16. ↑  «Ο Βετούλας στο Ρέθυμνο» (στα αγγλικά). Αρχειοθετήθηκε από το πρωτότυπο στις 2017-04-27.. Ανακτήθηκε στις 30.01.2017.
17. ↑  «Κολοσσός: Ανακοίνωσε τον Νίκο Βετούλα | Eurohoops». *Eurohoops*. 2018-06-25.. Ανακτήθηκε στις 2018-06-25.
18. ↑  «Παρελθόν από τον Κολοσσό Ρόδου ο Βετούλας». *ebasket.gr*. 2018-11-22.. Ανακτήθηκε στις 2018-11-22.
19. ↑  Μιχάλης Γκιουλένογλου, "Ιωνικός: Επίσημα προπονητής ο Βετούλας. Ο Νίκος Βετούλας είναι ο νέος κόουτς της ομάδας της Νίκαιας". sportime.gr. 22/11/2018. Ανακτήθηκε: 25/11/2018.
20. ↑  Ιουν. 2019 09:12, Επιμέλεια: Στέφανος Μακρής Δημοσίευση: 22. «Ιωνικός Νικαίας: Τέλος ο Βετούλας». *www.sport24.gr* (στα Αγγλικά). Ανακτήθηκε στις 5 Οκτωβρίου 2019.
21. ↑  «Υπό το βλέμμα του Βετούλα το Προμηθέας - Ιωνικός». *SDNA*. 5 Οκτωβρίου 2019. Ανακτήθηκε στις 5 Οκτωβρίου 2019.
22. ↑  «Απόλλων Πάτρας: Επιστροφή Βετούλα στον πάγκο». *Eurohoops*. 19 Ιουνίου 2020. Ανακτήθηκε στις 30 Οκτωβρίου 2023.
23. ↑  Ρομπόλης, Χρήστος (23 Ιουνίου 2021). «Α2 Ανδρών: Πρωταθλητής ο Απόλλων Πάτρας». *Ελληνική Ομοσπονδία Καλαθοσφαίρισης*. Ανακτήθηκε στις 30 Οκτωβρίου 2023.
24. ↑  «Απόλλων Πάτρας: Συνεχίζει με Νίκο Βετούλα στον πάγκο». *Eurohoops*. 14 Μαΐου 2023. Ανακτήθηκε στις 30 Οκτωβρίου 2023.
25. ↑  «Απόλλων Πάτρας: Τέλος ο Βετούλας | Gazzetta». *www.gazzetta.gr*. Ανακτήθηκε στις 30 Οκτωβρίου 2023.
26. ↑  «Απόλλων Πάτρας: «Ο Βετούλας είναι ένας από εμάς» | Gazzetta». *www.gazzetta.gr*. Ανακτήθηκε στις 30 Οκτωβρίου 2023.

Εξωτερικοί σύνδεσμοι
--------------------

* Νίκος Βετούλας, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* «Nikos Vetoulas». *DraftExpress*. Ανακτήθηκε στις 23.05.2017.
* «Vetoulas, Nikolaos». Εurocup Βasketball*. Ανακτήθηκε στις 23.05.2017.*